JohanHeinsen/ENO huggingface dataset:
Den Vest-Sjællandske Avis, 1842-10-28
flere offentlige Blade have i sin Tid omtalt en ved Helsingørs Byting paakiendt Sag, under hvilken den Tiltalte (ved Navn Massey Brygn) idømtes 4 Gange 5 Dages Fængsel paa Vand og Brød for, da han Natten mellem den 3die og 4de Decbr. f. A. med flere Andre forlod den udenfor Helsingør beliggende Skydebane, at have i beskienket Tilstand, uden at dertil kan antages at være givet ham nogen Anledning med en Jagtkniv eller Dolk, som han pleiede at bære hos sig, bibragt Contoirist Nohr og Handelsbetjent Bruun af Kjøbenhavn, hver et ikke ubetydeligt Saar, den Første i den forreste Deel af venstre Laar og den Anden i den høire Overarm, for hvilke Saar de begge henlaae under Kur paa Hospitalet til henimod Slutningen af Januar d. A. Overretten, hvortil Sagen, blev indanket, er imidlertid, paa Grund af en fra Sundhedscollegiet indhentet Erklæring, kommet til et ganske andet Resultat. Bemeldte Collegium erklærede nemlig, efter at have gjort sig bekjendt med Sagens Acter, at den Tiltalte vel maa antages at have været sig bevidst, at han med et fjendtligt Sind og "farligt Vaaben gik løs paa de Saarede, men at han dog ikke har været i Stand til at tænke over, hvilke farlige Følger denne hans Handling kunde medføre, enten for de Angrebne eller for ham selv, og altsaa endnu mindre til at reflectere over Lovligheden eller Ulovligheden af hvad han foretog sig. Herefter antog Overretten, at der ikke kunde paa hvile den Tiltalte noget criminelt Ansvar, undtagen forsaavidt han, ved at bære den ovennævnte Dolk, havde overtraadt det herimod i Pl. 24de Decbr. 1823 givne Forbud, for hvilken Overtrædelse han idømtes 50 Rbd. Mulct, Halvdelen til Helsingørs Fattigkasse, Halvdelen til Angiverne, in casu de Saarede.
Den Vest-Sjællandske Avis, 1842-10-28
Odense. J Vends Herred blev Høsten fuldende hurtigt og let, og Sæden kom lykkeligt i Huus. Hveden afgiver i Almindelighed 6 a 8 Fold, er smuk af Farve, fuldkornet og meelrig; Rugen derimod leed meget ved en langvarig Blæst og Kulde i Juli Maaned, ja paa mange Steder fandtes næsten ikke et Ar uden at det havde mistet de øverste Korn; Udbyttet er betydeligt under Middelhøst, og Sæden falder smaa kornet, men er af god Vægt og Farve, Byggen, især den sildig saaede, giver, skjøndt den tæt under Høst var tveskiftet, bedre Afgrøde, end man kunde have formodet, er lys af Farve, tør og vægtig; Ærterne faldt tynde, men Sæden er vel moden og giver 8 a 10 Fold; Havren var ligeledes tynd paa mange Steder, men Kornet er af god Farve og Bonitet; Bog hveden blev hist og her nedpløiet og er omtrent ligesaa ringe som ifjor, Kartofler kunde i Almindelighed ingen Fremgang faae og give ikkun smaa Knolde. Den Frygt, man ikke uden Grund nærer for at komme i Fodertrang, har allerede bidraget til betydeligt at nedsætte Qvægprisen. Humlen slog meget feil, ja i mange haver faaes ikke en eneste Knop; derimod have Frugttræerne ydet en rig Høst. (Hemp. Av.) Horsens den 25de Octbr. Ved Sessionen her i Byen i Torsdags hændte det sig, at en af de med samme følgende Underofficerer, ved Navn Seidel, begik en Subordinationsforseelse, for hvilken Sø- og Landkrigscommissairen, Major v. Fibiger, indkaldte ham i Sessionsværelset og gav ham en Jrettesættelse, ved hvilken Leilighed nogle Ordvexlinger fandt Sted, imellem Majoren og Underofficeren, og denne derpaa erklæredes for Arrestant; han fik derpaa den befaling ene at begive sig til sit Qvarteer, for der at opholde sig indtil nærmere Ordre. Den paafølgende Dag blev Bestemmelsen, at Seidel skulde med Dagvognen sendes hjem til den Bataillon i Fredericia, hvortil han hørte, og havde alt modtaget sin Dagvogns=Seddel; men da Dagvognen skulde afgaae om Middagen Kl. 122 havde han forladt sit Qvarteer, hvor han opholdt sig uden videre Tilsyn, og var intet Sted at finde. Katastrophen endte sig med det mindst abnede ulykkelige Tilfælde, at man samme Dags Eftermiddag fandt Seidel i den saakaldte Nør-Thorn paa Byg holms Eiendom med en Bøsse i Haanden, som han faa Timer i Forveien havde kjøbt, og hvormed han havde skudt sig. (Hors. Av.)
Den Vest-Sjællandske Avis, 1842-10-28
Nykjøbing den 24de October. J Torsdags Aftes, omtrent Kl. 8, viste sig i Maaneskinnet og under en Hagelbyge en Regnbue, der af flere her paa Falster er bleven bemærket. Den stod lavere paa Himlen og dens Skin var blegere end om Dagen; dog vare Farverne tydelige, og Spor til en svagere viste sig over den. En Regnbue i Maaneskin hører, til de sjeldnere Naturphænomener. (Loll. Falst. Av.) Skanderborg den 12te October. Stenen til Kong Frederik den Sjettes Mindestøtte er, ved en sindrig Benyttelse af Kraften, med faa Menneskehænders Hjælp bragt op paa Pladsen, og ligger nu der, hvor den skal tilhugges. Den er af en fortræffelig Bonitet, men vil fordre et langsommeligt Arbeide ved Tilhugningen, da Massen er meget compact. Fodstykket, en for sig selv betydelig Kolos, staaer endnu tilbage at hente. Basreliefs og Busten ere bestilte hos Thorvaldsen, som har paataget sig Modelleringen. gratis. Udførelsen heraf foregaaer i hans Værksted, ved den fordeelagtigt bekjendte Billedhugger Holbek Comiteen har deponeret 4000 Rbd. til denne vigtig Deel af Monumentet. - Transporten har efter Sigende kostet Bygmester Møller 1000 Rbd. Deficit er altsaa temmelig betydeligt. Comiteen var samlet i Mandags. Erstatning blev Hr. Møller afslaaet, med Tilføiende af, hvis Noget blev tilovers, der de rimeligviis kunde blive taget Hensyn til dette hans Tab. Det øvrige Arbeide ved Stenen, Reisningen, ofv. har Hr. Møller paataget sig for 2200 Rbd. Det skal være tilendebragt i Slutningen af næste Sommer, til hvilken Tid Forsendingerne fra Thorvaldsen, hvem Comiteen nylig har havt Brev fra, ville indtræffe med Fregatten. Over Stenen skal nu bygges et Huus med Kakkelovn og de øvrige nødvendigste Beqvemmeligheder. Tre Trin skulle føre til Piedestalen. - Planen paa Høien skal beplantes. Angaaende dette Anlæg er endnu Jntet bestemt. Man venter en Gartner herud, for at han foreløbigt skal gjøre Udkast til Tegningen. (Aarh. Av.)
Den Vest-Sjællandske Avis, 1842-10-28
Den 12te ds., beretter Kieler Corr., fandt man ved Dusternbrook, ved Kieler Havns Strandbred, et Lig, som siden erkjendtes at være Provst Henslers fra Barkau. Af den retlige Besigtelse fremgik det, at et apoplektisk Tilfælde var Dødsaarsagen. Den ulykkelige H., der af Alle, som stode ham nærmere, blev skattet som en elskværdig Personlighed, havde allerede i længere Tid lidt af periodisk Tungsind, og havde ogsaa i de sidste Uger atter været hjemsøgt af dette Onde. Til sin Opmuntring havde han foretaget sig en Reise til Svendborg og Kiel, og fjernede sig den 11te de om Aftenen fra sidstnævnte By, uden at man var istand til atter at finde ham. Man anseer det for sandsynligt, at den Ulykkelige om Natten har vanket om i Dusternbrook Lund, stiv af Kulde har sat sig ned og er bleven rørt af et Slag, hvortil han efter sin Constitution havde stor Disposition.
Den Vest-Sjællandske Avis, 1842-10-28
Hamborg-Altona Qvægmarked. Den 24de October vare 1210 Stkr. stort Hornqvæg paa Markedet; deraf solgtes 886 Stkr.
Den Vest-Sjællandske Avis, 1842-10-28
Ledigt Embede. Ved Gensdarmeriet, paa den sydlige Grændse af Holsteen, er en Fodgensdarmerpost ledig, som kan ansøges af duelige Underofficerer, der i det Mindste have tjent 4 Aar som saadanne og ere det Tydske Sprog fuldkomment mægtige.
Den Vest-Sjællandske Avis, 1842-10-28
Døde. Mad. B. C. Krenchel; Jfr. I. C. H. Poulsen, 16 Aar; Jfr. A. M. Salling, 43 Aar; Mad. A. M. Andersen, 60 Aar; Jfr. O. C. Olsen, 21 Aar; Mad. A. M. R. Knudsen; Mad. M. Block, 77 Aar ; Øltapper og Damd. S. Petersen, 43 Aar; Mad. K. Worning, 36 Aar; Kammerraad I. C. Testmann, forhen Toldkasserer paa St. Croix, 81 Aar; Jfr. I I. Reus; Enkefrue M. Piccardi, 90 Aar, alle i Kjøbenhavn. - Farver C. Schurmann, 85 Aar; Generalrigscommissair og Postmester V. Møller, 65 Aar; begge i Nyborg. Mad. M. Rasmussen i Odense. - Mad. K. Andresen, 80 Aar, i Skibhusene ved Odense. - Enkemad. C. L. Hermannsen, 63 Aar, i Veile. – Gartner P. Ugelbølle, 53 Aar; Mad. B. Jørgensen, 64 Aar; Enkemad. M. K. Fischer, 72 Aar; alle i Aarhuus. - Mad. S. A. Eiler i Sæby.
Den Vest-Sjællandske Avis, 1842-10-28
AVERTISSEMENTS. Mandagen den 31te October førstkommende, om Formiddagen Kl. 10, vorde Træerne, bestaaende især af Bøg og Ask, der afgive alt Slags Gavntræ, samt nogle Ege- og Elletræer og nogen Gjerdsel i Skoven, den saakaldede Askelund paa Skovsgaards Mark, ved offentlig Auction opbudne til Bortsælgelse. Ligeledes bliver bortsolgt en Deel Egebygningstømmer, Ege og Bøgeplanker, 2 Par Slædemeier og omtrent 30 Favne godt Ryddebrænde, hvilket herved bekjendtgjøres. De Lysthavende ville behage at møde ved Skovsgaard. Birch. Slagelse den 19de October 1842.
Den Vest-Sjællandske Avis, 1842-10-28
Løverdagen den 29de d. M., om Middagen Kl. 12, bliver ved Dragonstalden her i Byen ved offentlig Auction bortsolgt en den 1ste Escadron af det 4de Dragon-Regiment tilhørende Udsætter=Hoppe.
Den Vest-Sjællandske Avis, 1842-10-28
Skovauction. Tirsdagen den 8de Novbr. d. A. bliver i Fiurendahls Skov under Grevskabet Holsteinborg, foretaget Auction over for største Deel gavngjørende Bøgetræer paa Roden, taxeret til noget over 100 Favne, samt over gavngjørende Bøgekjævler, Mødest det er ved Skovfoged Hansens Huus i nævnte Skov, om Formiddagen Kl. 10. Holsteinborg Skovrider-Boelig den 26de Octbr. 1842. Oppermann.
Den Vest-Sjællandske Avis, 1842-10-28
De af Slagelse Kjøbstads Jndvaanere, som ikke have betalt de dem for deres Børns eller Pleiebørns Skoleforsømmelser i Septbr. Maaned d. A. dicterede Mulcter, advares herved, i Overeensstemmelse med Forordningen af 2den Juni 1836, om inden 8 Dage fra Dato at betale de resterende Mulcter, da disse i andet Fald ved Udpantning ville blive inddrevne. Slagelse, den 29de October 1842. Sylow.
Den Vest-Sjællandske Avis, 1842-10-28
208 Rbd. 5 Mk. 11 s. Umyndiges Midler under Løv Herreds Overformynderie kunne strax erholdes til Laan imod anordnet Sikkerhed, naar man derom henvender sig til undertegnede Overformynder. Love Herreds Overformynderie den 32de Octbr. 1842. Manthey.
Den Vest-Sjællandske Avis, 1842-10-28
En proper Amme med sund Die kan strax faae Condition. Bogtrykker Magnus anviser. Damepynt.
Den Vest-Sjællandske Avis, 1842-10-28
Undertegnede er i disse Dage blevet forsynet med de moderneste Vinterhatte samt smukke Kapper, Alt efter allernyeste Facon, endeel smukke Blomster, Bobinetter, Engelske Blonder samt flere til Damepynt henhørende Artikler, som stedse udsælges til de billigste Priser. Slagelse den 25de October 1842. Gottschalck.
Den Vest-Sjællandske Avis, 1842-10-28
De under mit Ophold i Hamborg indkjøbte Varer ere nu hjemkomne, hvorved jeg er bleven vel assorteret med mange nye saavel til Manufactur, som Galanteriehandelen henhørende Gjenstande.
Den Vest-Sjællandske Avis, 1842-10-28
Enhver, som beærer mig med sin Søgning, vil forvisse sig om, at jeg har anvendt al muelig Flid paa at erholde smukke Ting til billige Priser. Slagelse den 20de October 1842. H. Bachmann.
Den Vest-Sjællandske Avis, 1842-10-28
Fra Huusmand Hans Hendriksens Lod i Valdbye pr. Slagelse er Natten mellem den 25de og 26de de, bortgaaet et mørkebruun gammel stor Hest med en stumpet Hale. For Tilveiebringelsen loves en passende Douceur.
Den Vest-Sjællandske Avis, 1842-10-28
Hos en selskabelig Familie, i en Kjøbstad, eller i en smuk Egn paa Landet, ønsker 2 Damer til Foraaret 2 meubleerte Værelser, samt Frokost, Middags- og Aftensmad. Sengeklæder og Linned medbringes. Billetter desangaaende, hvori Prisen ønskes opgivet, bedes snarest mueligt afleveerte til Bogtrykker Magnus med Mrk. C. 40.
Den Vest-Sjællandske Avis, 1842-10-28
Tilkjøbs ønskes. i a 500 Lpd. god Hvedeham. Bogtrykker Magnus anviser Ved Wandsbecks 1365de Trækning udkom No 90 28 24 5 26 Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmerne. Prisen er, alle Omkostninger iberegnede, 1 Rbd. 1 Mk. 14 s. Qvartalet,
Den Vest-Sjællandske Avis, 1842-10-31
8de Aarg. Den Vest-Sjællandske Avis. den 31. October. Mandagen No 168. de af Peter Magnus i Slagelse. Redigeret, trykt og udgivet. Med Kongelig allernaadigst Tilladelse, at forsendes med Brevposten i Danmark og Hertugdømmene
Den Vest-Sjællandske Avis, 1842-10-31
Udenlandske Efterretninger. Spanien. Hr. Olozaga skal have opgivet sit Project at reise fra Brüssel til Wien, da han har overbeviist sig om, at et Forsøg i Wien paa at knytte Underhandlinger og Anerkjendelsen af Jsabellas Throne og om hendes Formæling med en Tydsk Prinds ikke vil faae noget fordeelagtigt Resultat. – Ministrene holde meget hyppige Sammenkomster. Der paastaaes at disse Sammenkomster ere blevne foranledigede ved Depescher fra Hr. Olozaga. – Bladet Heralde udkom den 15de d. M., Aarsdagen siden Diego LeonsHenrettelse, med en sort Rand. - Det hedder, at Zurbano har modtaget Jnstructioner fra Ministeriet, hvorefter det befales ham at gaae frem paa en mere moderat Maade.
Den Vest-Sjællandske Avis, 1842-10-31
Frankrig. Prindsen af Jonville er den 16de Octbr. afreist paa "Belle Poule" fra Brest. Bladet Quotidienne indeholder en Skrivelse fra den forhenværende Hamborgske Consul, Hr. Meyer hvori han tilkjendegiver Decretet om sin Afsættelse Hr. Meyer forsikkrer, at han havde reist Fanen i Anledning af Hertugen af Orleans's Død, og at en Paastand om det Modsatte er en Opdigtelse. Han tilføier, at det Hamborgske Senat har dømt ham uden at have forhørt ham, en Fremgangsmaade, hvorover han føler sig saa meget mere berettiget til at beklag sig, som han har forestaaet Consulatet i Bordeaux i 24 Aar med Ære. – J Brest indrettes uhyre Værksteder for et Støberie og Bygningen af Dampmaskiner. - Den paatænkte Handelsforening med Belgien finder næsten uoverstigelige Hindringer i Frankrigs inden- og udenlandske Forhold. England og Preussen skulle stemme overeens i, at en fuldstændig Toldforening imellem Frankrig og Belgien er en Krænkelse af den Belgiske Neutralitet. Efter Cour rier de la Gironde og dens velunderrettede Correspondenter skal ogsaa Hr. Guizot have trukket sig til bage, hvorimod Grev Mole har havt en lang Samtale med den Belgiske Konge. Flere Sammenkomster mellem de Medlemmer af Pairskamret, som have meest Jndflydelse, viser, at Kamret er imod Projectet. Ministeriet skal for Alvor beskjeftige sig med Ophævelsen af Undersøgelsesretten. – J Gruberne ved Firminy har en Gas-Explosion anrettet en skrækkelig Ulykke. Antallet af de i Gruberne værende Arbeidere angives fra 40 til 60; af disse ere 18 fremdragne, 12 døde, 4 endnu i Live, men i en Tilstand, der kun giver lidet Haab, 2 aldeles ubeskadigede. Jblandt de 12 Døde vare 10 Huusfædre Fra Bordeaux meldes, at det smukke Skille Havre, som for nylig var indtruffet der paa Rheden fra New-Orleans, er afbrændt til Vandfladen, England. Specialretterne i Stafford og Lancashire have endt deres Arbeider. Det førstnævnte Sted ere 50 Anklagede dømte til Deportation paa Livstid, og 21 andre Anklagede ere dømte til Deportation paa syv til ti Aar. J Grevskabet Nottingham har Retten ligeledes været beskjeftiget med Chartisterne. 45 ere dømte til Fængsel og Tvangsarbeide paa 2 til 6 Maaneder, og flere ere løsladte imod Caution. - De Skotske Kulgravere have villet afholde en Forsamling i Dalkeith, men adspredte sig paa Politiets Advarsel. – J Old-Bailey er bleven holdt en Forsamling af qvindelige Chartister i Anledning af at danne en qvindelig Chartistforening J denne Forsamling fremtraadte en Hr. Cohen, som søgte at dæmpe Qvindernes politiske Begeistring, idet han iblandt Andet rettede det Spørgsmaal til de tilstedeværende Mødre, om de ikke følte dem lykkeligere i den huuslige Kreds end ved at træde offentligt op og gjøre Fordring paa politiske Rettigheder; men han fandt kun ringe bifald. – Den 19de Octbr. har Jlden atter viist sig paa det store Brandsted og tilintet gjort en stor Mængde Terpentin og Bomuld. Til samme Tid udbrød der Jld paa to andre Steder, men som dog snart blev dæmpet. - Undersøgelserne i Toldbedragerierne ere, i det Mindste hvad Toldvæsenets Andeel deri angaaer, endte ganske pludseligt.
Den Vest-Sjællandske Avis, 1842-10-31
Rusland. Fra Rusland haves Efterretninger hvori meldes om betydelige Land- og Sorustninger i Sebastopol. Arbeiderne paa befæstningen drives dermed den største Virksomhed.
Den Vest-Sjællandske Avis, 1842-10-31
Holland. Amsterd. Handelsbl." skriver: Det af nogle udenlandske Blade udbredte Rygte om en forestaaende Ægteskab imellem en Nederlandsk Prinds og en Fransk Prindsesse er aldeles ugrundet Norge. Christiania den 19de Octbr. Fra Stavanger Amt berettes, at Kornet blev særdeles vel modnet og godt indbjerget, og efter hvad man kan skjønne, vil Kornavlen ogsaa blive meget god i Henseende til Qvantitet, saa at Aaret i den Henseende maa regnes iblandt de bedste. Saavidt vides, har der ikke noget Sted der i Amtet været Misvært eller Skade foraarsaget ved Frost, og derfor antages det, at mindre Tilførsel af Kornvarer vil behøves til næste Sommer end i noget af de to foregaaende Aar. - J Christiania er Afsætningen paa Kornvarer, god og Prisen paa Rug er stegen til 16 Mk.
Den Vest-Sjællandske Avis, 1842-10-31
Sverrig. Kornpriser i Stockholm den 24de Oct. Hvede pr. Td. 17 1/2 a 18 1/2 Rd., Rug 13 1/2 a 14 Rd., Byg, gl., 9 a 9 1/2 Rd., nyt ditto 7 Rd., Ærter 10 a 13 Rd., Havre 5 1/2 a 1/4 Rd.
Den Vest-Sjællandske Avis, 1842-10-31
Blandinger. Spanien. J Ribadaria døde nylig en Geistlig i en Alder af 112 Aar. Denne Olding spiste 7 Gange om Dagen, røg 24 Cigarer og snusede en halv Unze. Manden besad en betydelig Formue.
Den Vest-Sjællandske Avis, 1842-10-31
En Capitain af Regimentet Guadalarara i Barcelona har for nylig ifølge en politisk Strid udfordret 18 Officerer af bemeldte Regiment. Han sloges med dem og saarede dem alle.
Den Vest-Sjællandske Avis, 1842-10-31
England. Ved de Engelske Kyster har det stormet stærkt, og Jerndampskibet "Brigand, som i disse Dage ventedes til Helsingør paa en Reise til St. Petersborg, er paa Reisen fra Liverpool til London stødt paa Grund og gaaet under ved Scilløerne, Mandskabet er reddet. Det var paa 200 Hestes Kraft og kostede 32000 Pd. Sterl.
Den Vest-Sjællandske Avis, 1842-10-31
De til London hørende Kirkegaarde ligge for største Deelen i Staden selv og saaledes, at man i mange stærkt befærdede Gader gjennem Trægitteret kan gribe Gravkorsenne med Haanden. Dertil kommer, at Eiermændene af Kirkegaardsgrundstykkerne, for at drage størstmulig Fordeel af deres Monopol, lægge Ligene i store Gruber indtil to Fod under Grønsværet, ja omgrave ganske friske Grave, og forat vinde Plads lade de de deri værende Legemer sønderhugge (?); Følgen er, at de i Nærheden af Kirkegaarden boende Mennesker i de fattigere, med snevre Gader og tæt beboede smaa Huse besatte Qvarterer, af Staden, i Øst- og Nordsiden, neppe kunne leve mere i Forraadnelsesdunsten og, naar der ikke snart skaffes Hjælp, ifølge Lægernes Udsagn trues af vest artede Sygdomme.
Den Vest-Sjællandske Avis, 1842-10-31
Indenlandske Efterretninger.
Den Vest-Sjællandske Avis, 1842-10-31
Kjøbenhavn den 29de Octbr. Udnævnelser. Under 21de denne M. har Hs. Majestæt allernaadigst beskikket Cand. Theol. R. P. Hansen til personel Capellan hos Sognepræsten for Sorøe Kjøbstads Menighed i Siælland, Dr. Theol. M. Sommer. - Under s. D. har Hs. Majestæt allernaadigst udnævnt Postmester i Restved J. N. Witte til virkelig Cancellieraad. Under 22de d. M. har Hs. Majestæt allernaadigst beskikket Compastor C. B. Hansen i Retlingen til Sognepræst i Kellinghusen. (Berl. Av.)
Den Vest-Sjællandske Avis, 1842-10-31
Hds. Majestæt Enkedronningen fyldte i Fredags sit 75de Aar. Det glæder os at kunne berette, at Hs. Majestæt i denne høie Alder vedholdende nyder den bedste Sundhed. (Dagen.)¬
Den Vest-Sjællandske Avis, 1842-10-31
Hs. Majestæt Kongens Svar lyder saaledes: Vi have med allerhøieste Velbehag fra Vore troe Jydske Provindsialstænder modtaget en Adresse, der saa ganske udtaler de samme Følelser af Hjertelighed, af undersaatlig Tillid og Hengivenhed, som de, med hvilke Vort kjære og troe Jydske Folk glædede Vort Faderhjerte, da Vi i afvigte Sommer besøgte det for Selv at overbevise Os og hvad der kunde tjene til fremdeles at befordre dets Tarv, for Selv paa hvert Sted at kunne prøve og veie de Ønsker, som maatte blive Os forebragte. - Denne Tillid og Kjærlighed, som saaledes af Vort troe Folk selv, som af dets Repræsentanter, vises Os, er Os en behagelig Tilfredsstillelse og en kjær Løn under Vore Bestræbelser for at fremme og befordre Vore kjære Undersaatters Vel og at berede og sikkre dem en lykkelig Rutid og Fremtid. Og naar saaledes Folket og dets Organer med fuld Tillid slutte sig til Os og virke i Samstemning med Os, saa tør Vi ogsaa haabe at see hiint Vort høieste Ønske opfyldt, og saa maa og vil Fremgangen i Alt, hvad der kan tjene til at forøge og befæste Folkets Velfærd, vorde sikkrere og stadigere, hvortil Gud give sin Velsignelse. – Vi tilsige Vore troe Jydske Provindsialstænder Vor Kongelige Hyldest og Naade og ønske dem Held, som Vi vide dem besjælet af en redelig villie til at virke til Gavn for deres Medborgere og det elskede Fædreland."
Den Vest-Sjællandske Avis, 1842-10-31
Disputats. Under 14de October har Hs. Majestæt Kongen allernaadigst tilladt, at Cand. Theol. nen K. F. Wiborg, uanseet Bestemmelsen i Forordningen af 9de Januar 1824 § 3, maa erhverve Magistergraden ved en af ham paa Dansk udarbeidet Afhandling over Nordens Mythologie, forudsat at den af det philosophiske Facultet dertil antages, dog saaledes, at selve Disputationen skeer paa Latin, og at der til Afhandlingen føies Latinske Theses, som staae i Forbindelse med Afhandlingens Jndhold. (Dagen.) Baptisterne. Graveur Mønster og Spisevært Ryding ere atter ifølge Cancelliets Ordre satte under Tiltale for Overtrædelse af Frdn. 13de Jan. 1741 om gudelige Forsamlinger samt af det dem tidligere af Politieøvrigheden givne Tilhold. Mønster har nemlig holdt en Tale i en den 21de Octbr. d. A. paa Rydings Bopæl stedfunden Forsamling. (Fdl.)
Den Vest-Sjællandske Avis, 1842-10-31
Dødsfald. Vi have idag et beklageligt Dødsfald at meddele. Justitsraad Amtsforvalter Poulsen i Frederiksborg, en som dygtig og nidkjær Embedsmand almindelig agtet Mand, er død i Tirsdags i sin bedste Alder efter faa Dages Sygeleie. (Berl. Av.)
Den Vest-Sjællandske Avis, 1842-10-31
Odense. Hs. Kongl. Høihed Kronprindsen har ladet Auctoriterne tilkjendegive sin Tilfredshed og Tak i Anledning af at Høistsamme, ved den 5te d. M. at inspicere her i Odense, har fundet Alt i den bedste Orden."(Hemp. Av.)
Den Vest-Sjællandske Avis, 1842-10-31
Maribo den 27de October. Tirsdagen den 25de de afholdtes det sædvanlige Efteraarsmarked i Rødby, hvor en ikke ubetydelig Deel Udsælgere havde indfundet sig, og disses Omsætning var dog nogenlunde god. Som en Mærkelighed ere vi underrettede om, at der ikke fremstilledes meget Slagteqvæg, endskjøndt Landmændene bør være betænkte paa, at i Aar fylder Foderet kun lidet i Laden; men ved Siden heraf fortælles os tillige, at der allerede tidligere er skeet Opkjøb. Fru Justitia lod sin Ret gjøre gjældende, idet en Politiebetjent greb en Tyv, som havde stiaalet en Pelts eller Peltstrøie. (Lollp.)